નરેન્દ્ર મોદી જ્યારે પણ સ્ટેચ્યુ ઓફ યુનિટીની વાત કરતા ત્યારે તેઓ ન્યૂયોર્કમાં આવેલી જાણીતી પ્રતિમા સ્ટેચ્યુ ઓફ લિબર્ટીનો ઉલ્લેખ ચોક્કસપણે કરતા. આજે અમે તમને સ્ટેચ્યુ ઓફ યુનિટી અને સ્ટેચ્યુ ઓફ લિબર્ટી વચ્ચેના એક રસપ્રદ બોન્ડિંગ અંગે જણાવી રહ્યાં છીએ. આ 31મી ઓક્ટોબરે દેશ આખું સરદાર પટેલની 139મી જન્મ જંયતિ મનાવશે. ગુજરાતમાં અનેક સ્થળો પર રન ફોર યુનિટીનું આયોજન કરવામાં આવી રહ્યું છે. હવે વાત સ્ટેચ્યુ ઓફ લિબર્ટીની કરીએ તો આજથી 139 વર્ષ પહેલા એટલે કે સપ્ટેમ્બર 1875માં ન્યૂયોર્ક શહેરના મનેહાટ્ટન ખાતે આ સ્ટેચ્યુનું નિર્માણ કરવામાં આવ્યું હતું. આમ એક સ્ટેચ્યુ કે જે વિશ્વભરમાં જાણીતું છે અને વિશ્વભરમાં એક ખાસ સંદેશો વહેતો કરે છે તેનું નિર્માણ 139 વર્ષ પહેલા થયું હતું અને એક એવું સ્ટેચ્યુ કે જે નિર્માણ પામ્યા બાદ વિશ્વભરમાં એકતાના સંદેશને વહેતો કરશે તેનું નિર્માણ આ વર્ષથી શરૂ થવાનું છે. આ સ્ટેચ્યુ જેમની પ્રતિમા છે એ સરદાર પટેલની 31 ઓક્ટોબરે 139મી જન્મજંયતિ છે. તો ચાલો તસવીરો થકી આ બન્ને સ્ટેચ્યુ સાથે જોડાયેલી કેટલીક રસપ્રદ વાતો પર નજર ફેરવીએ.